Diari Oficial de la Generalitat Valenciana


Sumari del DOGV 8839, del 19-06-2020 (2020/4635)

RESOLUCIÓ de 16 de juny de 2020, de la Direcció General d'Obres Públiques, Transports i Mobilitat Sostenible, per la qual s'estableix el règim de servei i torns de descans obligatori en la prestació de serveis de transport públic de viatgers i viatgeres en automòbils de turisme en l'àrea de prestació conjunta d'Alacant durant els mesos de juny, juliol, agost i setembre de 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8839

Data del DOGV
:   19-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4635


Data del document
:   16-06-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * salut pública
    * política de transports
    * política sanitària
    * malaltia infecciosa
    * planificació de transports
    * estat d'emergència
    * cura de la salut
    * epidèmia
    * cura d'infermeria

RESOLUCIÓ de 16 de juny de 2020, de la Direcció General d'Obres Públiques, Transports i Mobilitat Sostenible, per la qual s'estableix el règim de servei i torns de descans obligatori en la prestació de serveis de transport públic de viatgers i viatgeres en automòbils de turisme en l'àrea de prestació conjunta d'Alacant durant els mesos de juny, juliol, agost i setembre de 2020.  
 [2020/4635]  
  
La Llei 13/2017, de 8 de novembre, de la Generalitat, del taxi de la Comunitat Valenciana estableix, de manera específica, en l'article 15, la facultat de l'administració per a prendre mesures de control de l'oferta de taxis i d'harmonització de la competència entre els taxistes.  
L'Ordre 5/2019, de 20 de desembre, de la Conselleria de Política Territorial, Obres Públiques i Mobilitat, per la qual es regula el sistema de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant, estableix en el seu article 4.3.b la possibilitat de regular el període estival mitjançant resolució de la persona titular de la direcció general en matèria de transport.  
Les excepcionals circumstàncies que han concorregut al país per la pandèmia global de la Covid-19 ha obligat a un confinament generalitzat que ha provocat una caiguda de demanda sense precedents en aquest i altres sectors.  
Fins i tot després de l'obertura del confinament, la tornada a la normalitat s'espera que siga de manera escalonada. És per això previsible que la demanda vaja aconseguint cotes en la mateixa forma, fins a arribar al funcionament de manera normalitzada de la mobilitat de la societat.  
És un fet destacable també la suspensió definitiva de les festes de Fogueres de Sant Joan 2020, esdeveniment que requeria dotar de grans reforços el sector del taxi, i que després de la suspensió no és necessari dotar de més vehicles en aquestes dates.  
En conseqüència, fins a aconseguir aquest estat de normalitat, es preveu que la demanda durant aquests mesos d'adaptació siga menor que la que estava prevista en la redacció dels torns de descans establits en la Resolució de 23 de desembre de 2019, de la Direcció General d'Obres Públiques, Transports i Mobilitat Sostenible, per la qual s'estableix el règim de servei i torns de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant per a l'any 2020.  
  
Per tant, d'acord amb el que es disposa en l'article 15 de la Llei 13/2017, de la Generalitat, del taxi de la Comunitat Valenciana; en l'Ordre 5/2019, de 20 de desembre, adés citada; i en virtut de l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Descans obligatori setmanal de les autoritzacions de taxi  
1. Fixar un dia de descans obligatori setmanal, de 00.00 a 24.00 hores, per a totes les autoritzacions de taxi adscrites a l'àrea de prestació conjunta d'Alacant que queden distribuïdes de la forma següent:  
  
Dia de descans Indicatiu Nombre d'autoritzacions   
que descansen (totes dues incloses)  
Dilluns D 213 a 318  
Dimarts E 319 a 424  
Dimecres A 425 a 531  
Dijous B 001 a 106  
Divendres C 107 a 212  
  
  
2. Per a les autoritzacions de taxi amb obligació de tindre adscrit vehicle adaptat a persones de mobilitat reduïda, així com la resta de taxis adaptats, el dia de descans obligatori, estarà distribuït de la forma següent:  
Dia de descans Indicatiu Nombre d'autoritzacions que descansen  
Dilluns D 534, 219, 323, 324  
Dimarts E 535, 537, 376, 385, 387  
Dimecres A 536, 410, 430, 485, 508  
Dijous B 532, 9, 41, 89, 90  
Divendres C 533, 101, 180, 194  
  
  
  
Segon. Vehicles adaptats  
Les autoritzacions número 9, 41, 89, 90, 101, 180, 194, 219, 323, 324, 376, 385, 387, 410, 430, 485, 508, 532, 533, 534, 535, 536, 537, i aquelles que pogueren adscriure vehicle adaptat, hauran de garantir el servei en horari nocturn.  
  
Tercer. Torns per a caps de setmana  
1. Els caps de setmana (dissabtes i diumenges) treballaran les autoritzacions parelles els dies parells, i les autoritzacions imparelles els dies imparells.  
Queda lliure per al 100 % de les autoritzacions les franges horàries del dissabte des de les 23.00 a les 24.00 hores, i des de les 0.00 a les 01.00 i 23.00 a 24.00 del diumenge.  
2. Del que es disposa en el punt primer d'aquest apartat en queden exceptuades les autoritzacions de taxis adaptats durant tot el període estival. La prestació del servei a persones amb mobilitat reduïda tindrà preferència, encara que no tindrà aquest ús exclusiu. Aquesta prestació haurà de garantir-se durant les vint-i-quatre hores del dia. Per a acollir-se a aquesta excepcionalitat, el taxi haurà d'estar degudament identificat com a adaptat, i serà obligatori estar adscrit a un centre de distribució de taxis, o a una radioemissora o entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica a través de vehicles adaptats, en els quals es garantisca que aquests vehicles presten servei prioritari a persones amb mobilitat reduïda. L'Administració controlarà, periòdicament, el grau de compliment d'aquesta obligació i adoptarà les mesures que considere oportunes en cas d'incompliment inclòs, si escau, la imposició de les sancions que corresponga.  
  
Quart. Dies festius sotmesos a descans obligatori  
Durant el període estival contemplat en la present resolució, els dies festius sotmesos a descans obligatori, quedaran assignats de la següent forma:  
- Dia 22 de juny. Treballaran les autoritzacions parelles.  
- Dia 24 de juny. Treballaran les autoritzacions imparelles.  
  
Cinqué. Efectes  
La present resolució farà efecte el dia 22 de juny de 2020, és a dir, l'endemà de la finalització de la vigència de l'estat d'alarma i deixa sense efectes la Resolució de 23 de desembre de 2019, de la Direcció General d'Obres Públiques, Transports i Mobilitat Sostenible, per la qual s'estableix el règim de servei i torns de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant per a l'any 2020.  
  
  
Contra la present resolució, que no esgota la via administrativa, es podrà interposar un recurs d'alçada davant de la secretària autonòmica d'Obres Públiques, Transports i Mobilitat Sostenible, en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que s'hi considere oportuna.  
  
València, 16 de juny de 2020. La directora general d'Obres Públiques, Transports i Mobilitat: Roser Obrer Marco.